Os membros da Real Academia da Lingua Vasca (*Euskaltzaindia*) reunidos no santuario de Arantzazu en 1972. Arriba, de esquerda a dereita: Koldo Mitxelena, Iratzeder, Jean Haritxelhar, Alfonso Irigoyen, Luis Villasante, José María Satrustegi, Patxi Altuna e Imanol Berriatua. Debaixo: Juan San Martín, José Luis Lizundia, Joseba Intxausti e Xabier Kintana.
**Patxi Altuna Bengoechea** [ou **Bengoetxea**], nado en Azpeitia o 8 de setembro de 1927, e finado no Santuario de Loiola o 20 de xaneiro de 2006, foi un sacerdote xesuíta vasco, filólogo, lingüista e académico, experto na metodoloxía de ensino do éuscaro.

Biografía
---------

Formado nos xesuítas de Loiola, ingresou na compañía en 1945 e foi investido en 1962. Estudou Teoloxía e Filosofía en Burgos. Licenciado en Filosofía e Letras (Estudos Clásicos) pola Universidade de Salamanca (1957), en Teoloxía en Innsbruck e doutoramento en Lingüística en Salamanca (1978). Foi profesor de lingüística na Universidade Pontificia de Salamanca e durante algún tempo, mentres estivo en Gandia, profesor de diversos centros privados relixiosos da provincia de Valencia. Despois foi profesor da Universidade de Deusto, axudante primeiro de Koldo Mitxelena, e titular despois, de latín clásico e común, iniciou o ensino da lingua éuscara ó crearse na sede de Donostia da Universidade de Deusto, os Estudos Universitarios e Técnicos de Guipúscoa (EUTG), así como de historia da lingua éuscara e de textos éuscaros.

Considerado un pioneiro no ensino do éuscaro, foi académico correspondente da Real Academia da Lingua Vasca (*Euskaltzaindia*) (1965) e de número (1981). Participou na asemblea da Academia que tivo lugar en 1968 e onde defendeu a tese da unificación do éuscaro. Foi responsable da Comisión de Gramática da Academia e, xunto a outros, elaborou a moderna gramática vasca.

Obras destacadas
----------------

* *Mendibururen idazlan argitaragabeak*
* *Linguae vasconum primitiae*
* *Versificación de Dechepare: métrica y pronunciación* (tese doutoral)
* *Onsa hilceco bidia-ren*
* *Olerkiak*
* *José María Estefanía Zabala, S.I. (1889-1942): maestro de vascos*
* *Haizeak ez eramango*!
* *Euscal errijetaco olgueeta, ta dantzeen neurrizco gatz-ozpinduba*, 1816

Notas
-----

1. ↑  Juan Antonio Hernández (22 de xaneiro de 2006). "Patxi Altuna, miembro de la Academia de la Lengua Vasca". *El País*. Consultado o 3 de setembro de 2013.
2. ↑  Partido Nacionalista Vasco, ed. (20 de xaneiro de 2006). "Fallece el miembro de Euskaltzaindia Patxi Altuna". Arquivado dende o orixinal o 13 de setembro de 2019. Consultado o 3 de setembro de 2013.
3. ↑  "Muere a los 78 años el jesuita Patxi Altuna, académico de Euskaltzaindia y profesor". *Diario Vasco*. 21 de xaneiro de 2006. Consultado o 3 de setembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Patxi Altuna Modificar a ligazón no Wikidata*** |

### Ligazóns externas

* Patxi Altuna (uztarria) *(en éuscaro)*

|  |  |
| --- | --- |
| Control de autoridades | 
* Wd: Q3370189
* WorldCat
* VIAF: 59119937
* Auñamendi: 24384
* BNE: XX859199
* BNF: 12140599q
* Dialnet: 25608
* GND: 138678766
* ISNI: 0000 0001 2134 8952
* LCCN: n79065814
* NTA: 19502852X
* SUDOC: 029870836

 |